section_heading: Svojstva
paragraph_text: Odrazna maglica je neproziran oblak prašine i plina koji reflektira svjetlo obližnjih zvijezda. U slučaju M78, radi se o zvijezdama HD 38563A i HD 38563B, obje magnitude + 10. Odrazna priroda maglice M78 otkrivena je 1919. prigodom spektroskopskih istraživanja. Astronomi su primijetili da spektar maglice je kontinuiran i odgovara spektru obližnjih zvijezda.